Diari Oficial de la Generalitat Valenciana


Sumari del DOGV 4241, del 03-05-2002 (2002/4133)

Informació pública de l'alternativa tècnica del sector 9 de les normes subsidiàries de l'Ajuntament de Xilxes.
--------------------------------------------------------------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4133


Organisme emissor
:   Ajuntament de Xilxes

Tipus de document
:   Anunci

Informació pública de l'alternativa tècnica del sector 9 de les normes subsidiàries de l'Ajuntament de Xilxes. [2002/Q4133]
  
El Ple d'este ajuntament, en la sessió ordinària corresponent al passat dia 27 de març de 2002, es va adoptar l'acord (número de referència: 31/2002) de sotmetre a informació pública, per un període d'un mes, comptador a partir de la publicació de l'anunci en el Diari Oficial de la Generalitat Valenciana, l'alternativa tècnica del sector 9 de les normes subsidiàries de Xilxes, promoguda per Promocions Inmobiliàries Sercaya, SL, que consta d'estudi d'impacte ambiental, homologació sectorial, pla parcial reclassificatori i programa d'actuació integrada i sol·licitar l'informe previ del Servici Territorial d'Urbanisme de la Conselleria d'Obres Públiques, Urbanisme i Transports.
  
En aplicació de l'establit en l'article 46.3 de la Llei 6/1994, de 15 de novembre, Reguladora de l'Activitat Urbanística, procedix, així mateix, sotmetre de forma simultània el programa a què es fa referència amb tota la documentació annexa a informació pública pel termini dels darrers 20 dies hàbils del període esmentat.
  
Es fa constar que durant este termini els interessats en este procediment podran formular qualssevol al·legacions que els convinguen segons dret, així com unes altres alternatives tècniques de programa i, si escau, proposicions juridicoeconòmiques, tot això en els termes i condicions de la Llei 6/1994 esmentada.
  
El present expedient administratiu juntament amb la seua documentació es podrà consultar a l'Ajuntament de Xilxes, els dies hàbils i durant les hores d'atenció al públic.
  
Les al·legacions que es formulen es presentaran davant l'Ajuntament de Xilxes.
  
Així mateix, mitjançant este edicte, segons el que disposa l'article 46, paràgrafs 4 i 5, de la Llei 6/1994, de 15 de novembre, de la Generalitat Valenciana, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment indicat. Durant este termini podran formular-se les proposicions a què es fa referència a l'Ajuntament de Xilxes de 09.00 a 14.00 hores.
  
Finalitzat el segon termini, el següent dia hàbil, tret de si és dissabte, en este cas caldrà entendre el dia hàbil immediatament posterior, tindrà lloc l'acte d'obertura de pliques a l'Ajuntament de Xilxes, a les 13.00 hores. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
De conformitat amb el que es disposa en l'article 59.4 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, mitjançant este anunci, a més a més, se cita els propietaris afectats que puguen resultar desconeguts o dels qui s'ignore el lloc per a efectuar la notificació, perquè durant el termini assenyalat puguen formular les al·legacions que estimen pertinents.
  
Cosa que es publica perquè se'n prenga coneixement, de conformitat amb el que es disposa en l'article 46 de la Llei Reguladora de l'Activitat Urbanística.